SUR OLIVIER DE LA MARCHE. 221 



Si saigement que tout le monde voye 

 Que nous voulions par nos yeulx avoir joye; 

 C'est d'acquérir le paradis pour l'àme. 

 Sur ce point doit regarder noble dame. 



Ne menons pas nos yeulx et noz regards 

 Par soudain trait, mais en sage prudence; 

 Ne faisons pas de nos yeulx picquans dars 

 Pour navrer cœurs de gens par touttes pars; 

 Les archiers sont périlleux d'accointance. 

 Souvent advient par tel acoustummance 

 Que celle est prise qui désire aultrui prendre, 

 Dont la folie fait beaucop à reprendre. 



Ne servons pas de venin basilicque 

 Qui touttes gens empoisonne et assolle; 

 Noz regards soient plaisans et magnificque, 

 Tous atemprés de doulceur angélicque ; 

 L'œil est mauvais qui par trop ligier vole, 

 L'œil fait jugier la femme sage ou foie. 

 Or vous gardés, ma très noble maistresse, 

 Que par voslre œil vostre nom ne se blesse. 



Pucelle doit songer, aux champs ou en rue, 

 Souvent les yeulx baissiés contre la terre ; 

 Et soions seur, sans que plus on argue, 

 De terre vinsmes et sera nostre issue 

 Quant partirons de la mondaine guerre. 

 Ce seul penser est puissant'pour acquerre 

 Ce que plus fort par nous doit estre quiz, 

 C'est le royaume de ce beau paradis. 



Cuide, metz par escript et apprent 

 Que, comme l'œil a sa veue menée, 

 Cil qui le voit a ferme jugement 

 Et adevine, et se treuve souvent 

 Que par regards on congnoit la pensée. 

 L'œil trop mouvant n'est pas chose louée 

 Pour ce qu'il monstre la dame peu estable, 

 Qui son regard a ligier et muable. 



